ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ 19 టీకాలు: అపోహలూ, వాస్తవాలూ
కోవిడ్ టీకా కొరతపై వరుస ట్వీట్ల ద్వారా స్పందించిన కేంద్ర ఆరోగ్య శాఖామంత్రి మన్ సుఖ్ మాండవీయ
“రాష్ట్రాలు, కేంద్రపాలితప్రాంతాలు ముందస్తు ప్రణాళిక వేసుకోగలిగేలా టీకామందు అందుబాటుపై ముందస్తు సమాచారం ఇచ్చాం”
ప్రజల్లో తప్పుడు సమాచారం ప్రచారం చేసేవారు అంతరాత్మను ప్రశ్నించుకోవాలని హితవు
దేశంలో టీకామందు కొరత ఉన్నట్టు కొన్ని రాష్ట్రాల నుంచి, కొంతమంది రాజకీయపార్టీల ప్రతినిధులనుంచి ప్రకటనలు వస్తున్నాయి. దీంతో కేంద్ర ఆరోగ్య, కుటుంబ సంక్షేమ శాఖ మంత్రి శ్రీ మన్ సుఖ్ మాండవీయ అనేక వరుస ట్వీట్లతో స్పందించారు. ఈ ఆరోపణలనీ అసత్యాలని, నిరాధారమైనవని, అపోహలని కొట్టిపారేశారు. కేవలం ప్రజలలో ఒక అయోమయ వాతావరణాన్ని సృష్టించటానికి ఉద్దేశించినవేనన్నారు.
వాస్తవాలు, సహేతుకమైన ఆధారాలతో ప్రస్తుత పరిస్థితిని అంచనావేయాలని సూచించారు. ప్రభుత్వం ద్వారా, ప్రైవేట్ ఆస్పత్రుల ద్వారా టీకాలు వేయటానికి రాష్ట్రాలకు 2021 జూన్ నెలలో 11.46 కోట్ల డోసుల టీకాలు అందుబాటులో ఉంచామన్నారు. దీన్న జులై నెలలో 13.50 కోట్ల డోసులకు పెంచామన్నారు.
టీకామందు తయారీదారులతో జరిపిన చర్చల ఆధారంగా కేంద్ర ఆరోగ్య, కుటుంబ సంక్షేమ మంత్రిత్వశాఖ 2021 జూన్ 19నే అన్ని రాష్ట్రాలు, కేంద్ర పాలిత ప్రాంతాలకు జులై నెలలో ఎన్ని డోసుల టీకా మందు అందుబాటులో ఉంటుందో ముందుగానే సమాచారం అందించింది. తిరిగి జూన్ 27న, జులై 13న కూడా టీకామందు లభ్యత గురించి సమాచారమిచ్చింది. ఆ విధంగా నెలలో మొదటి, రెండవ పక్షానికి అందుబాటును ప్రతిరోజూ తెలియజేసింది. ఆ విధంగా రాష్టాలు తమ పరిధిలో పంపిణీని క్రమబద్ధం చేసుకొని ప్రణాళిక ప్రకారం నడుచుకుంటారని, జిల్లా స్థాయిలో టీకా పంపిణీ కార్యక్రమాన్ని సమర్థంగా నిర్వహిస్తారని ఆశించింది. దానివలన ప్రజలకు అవగాహన ఏర్పడు ఎలాంటి సమస్యలూ లేకుండా టీకాలు వేయించుకుంటారని ఆరోగ్య మంత్రిత్వశాఖ ఆశించింది.
టీకామందు అందుబాటు మీద రాష్ట్రాలకు ముందస్తు సమాచారం ఇచ్చినప్పటికీ సరిగా నిర్వహించుకోలేక చాంతాడంత క్యూలలో జనం నిలబడ్దారంటే అసలు సమస్య ఎక్కడున్నదో స్పష్టంగా కనబడుతూనే ఉందని కేంద్ర ఆరోగ్యశాఖామంత్రి తన ట్వీట్లలో వ్యాఖ్యానించారు. టీకామందు కొరత ఉందంటూ మీడియాలో ప్రకటనలిచ్చేవారు వారు ఆత్మవిమర్శ చేసుకోవాలని కోరారు. ప్రజల్లో అయోమయాన్నీ, భయాన్నీ సృష్టించటం మానుకొని నిజాలు తెలుసుకోవాలన్నారు. ముందస్తుగా ఇస్తున్న సమాచారం మీద కూదా అవగాహనలేకపొవటం దురదృష్టకరమన్నారు.
విద్యుత్తు మంత్రిత్వ శాఖ
థర్మల్ విద్యుత్ కేంద్రాలలో బొగ్గు నిల్వల పరిస్థితిని సమీక్షించిన కేంద్ర విద్యుత్ మంత్రి
విద్యుత్ ప్లాంట్ల అవసరాలకు సరిపడా బొగ్గు నిల్వలు ఉన్నాయి
విద్యుత్ సరఫరాకు ఎటువంటి అంతరాయం కలగదు
డిస్ట్రిబ్యూషన్ కంపెనీలకు విద్యుత్ సరఫరా చేస్తున్న ప్లాంట్లతో సహా అన్ని థర్మల్ పవర్ ప్లాంట్లలో బొగ్గు నిల్వల పరిస్థితిని కేంద్ర విద్యుత్, నూతన, పునరుత్పాదక ఇంధన శాఖ మంత్రి శ్రీ ఆర్.కె.సింగ్ సమీక్షించారు. నిన్న  అన్ని వనరుల నుంచి  1.99 మిలియన్ టన్నుల బొగ్గు సరఫరా అయింది. దీనిలో 1.87 మిలియన్ టన్నుల బొగ్గు ను వినియోగించడం జరిగింది. దీనితో అవసరాలకు మించి బొగ్గు సరఫరా అయ్యింది. దీనితో థర్మల్ విద్యుత్ కేంద్రాలలో బొగ్గు నిల్వలు పెరుగుతున్నాయని అవగతం అవుతోంది. విద్యుత్ ప్లాంట్ల అవసరాల మేరకు బొగ్గును సరఫరా చేయడానికి సిద్ధంగా ఉన్నామని బొగ్గు మంత్రిత్వ శాఖ, కోల్ ఇండియా హామీ ఇచ్చాయి. దేశంలో దీనికి అవసరమైన నిల్వలు ఉన్నాయి. బొగ్గు కొరత వల్ల విద్యుత్ ఉత్పత్తిలో ఎలాంటి అంతరాయం కలిగే ప్రసక్తి లేదని స్పష్టం చేశారు. ప్రస్తుతం విద్యుత్ కేంద్రాలలో నాలుగు రోజుల అవసరాలకు సరిపడా బొగ్గు నిల్వలు ఉన్నాయి. బొగ్గు రవాణాను ఎక్కువ చేయడానికి కోల్ ఇండియా లిమిటెడ్ చర్యలు ప్రారంభించింది. విద్యుత్ ఉత్పత్తి కేంద్రాలలో బొగ్గు నిల్వలు ఎక్కువ అవుతాయి.
ఢిల్లీలో పంపిణీ సంస్థలకు వాటి డిమాండ్ మేరకు విద్యుత్ సరఫరా చేయాలని మంత్రి ఆదేశాలు జారీ చేశారు. డిస్కామ్ల అవసరాలను పూర్తిగా తీర్చాలని మంత్రి ఎన్టిపిసి మరియు డివిసిలను ఆదేశించారు. స్పాట్, ఏపీఎం, లాంటి గ్యాస్ సరఫరా సంస్థల నుంచి గ్యాస్ ఆధారిత విద్యుత్ కేంద్రాలకు పూర్తి స్థాయిలో గ్యాస్ సరఫరా అయ్యేలా చూడాలని గైల్ ఇండియా లిమిటెడ్ ను మంత్రి ఆదేశించారు. సంబంధిత పిపిఏ ల నుంచి ఒప్పందం మేరకు ఢిల్లీ పంపిణీ సంస్థలకు గ్యాస్ అందేలా చూడాలని ఎన్టిపిసి కి మంత్రి సూచించారు. పిపిఏ ప్రకారం గ్యాస్ అందుతున్నప్పటికీ సరఫరాలను నిలిపి వేసే డిస్కామ్లపై చట్ట ప్రకారం చర్యలు తీసుకోవాలని మంత్రి అధికారులకు ఆదేశాలు జారీ చేశారు.
2021 ఆగష్టు-సెప్టెంబర్ లలో వర్షాలు కురిసినప్పటికీ ఆర్థిక కార్యక్రమాలు పుంజుకోవడంతో విద్యుత్ వినియోగం గణనీయంగా పెరిగింది. దిగుమతి చేసుకుంటున్న బొగ్గు ధరలు పెరిగాయి. అయితే, దేశంలో బొగ్గు కొరత ఏర్పడకుండా చూసి విద్యుత్ ఉత్పత్తికి అంతరాయం కలగకుండా చూడడానికి ప్రభుత్వం అన్ని చర్యలను అమలు చేస్తున్నది. అవసరాల మేరకు డిస్కామ్లకు విద్యుత్ సరఫరా చేయడానికి అన్ని చర్యలను అమలు చేయడం జరుగుతుంది.
(Visitor Counter : 134
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 95.19 కోట్ల డోసులను అందించారు.
రికవరీ రేటు 98.00% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 21,563 మంది కోలుకున్నారు. దీంతో, కోలుకున్నవారి మొత్తం సంఖ్య 3,32,93,478 కు పెరిగింది.
మొత్తం కేసుల్లో క్రియాశీల కేసులు 1% కంటే తక్కువగా, 0.67% వద్ద ఉన్నాయి. 2020 మార్చి నుంచి ఇది కనిష్ట స్థాయి.
దేశవ్యాప్త క్రియాశీల కేసుల సంఖ్య 2,27,347. ఇది 209 రోజుల కనిష్ట స్థాయి.
గత 24 గంటల్లో 18,132 కొత్త కేసులు నమోదయ్యాయి. ఇది 215 రోజుల కనిష్ట స్థాయి.
వారపు పాజిటివిటీ రేటు  గత 108 రోజులుగా 3% కన్నా తక్కువగా ఉంది.
రోజువారీ పాజిటివిటీ రేటు  గత 42 రోజులుగా 3% కన్నా తక్కువగా ఉంది.
ఇప్పటివరకు 58.36 కోట్ల కొవిడ్ పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 తాజా సమాచారం
దేశవ్యాప్త టీకాల కార్యక్రమంలో భాగంగా ఇప్పటిదాకా 112.34 కోట్ల టీకా డోసుల పంపిణీ
దేశంలో ప్రస్తుతం కోవిడ్ చికిత్స పొందుతున్నవారి సంఖ్య 1,34,096; 523 రోజులు  అత్యల్పం
మొత్తం కోవిడ్ కేసుల్లో చికిత్సలో ఉన్నావారు 1% లోపే ; ప్రస్తుతం 0.39% మంది; మార్చి 2020 తరువాత అత్యల్పం
కోలుకున్నవారి శాతం 98.26%; మార్చి 2020 తరువాత ఇది అత్యధికం
గత 24 గంటల్లో కోలుకున్నవారు 11,926 మంది. దీంతో కోలుకున్నవారి సంఖ్య 3,38,49,785 కు చేరిక
గత 24 గంటల్లో వచ్చిన కొత్త కోవిడ్ కేసులు 10,229
రోజువారీ పాజిటివిటీ శాతం 1.12%; గత 41 రోజులుగా 2% లోపే
వారపు పాజిటివిటీ శాతం 0.99%; గత 52 రోజులుగా 2% లోపే
ఇప్పటిదాకా జరిపిన కోవిడ్ పరీక్షలు 62.46 కోట్లు
ప్రధాన మంత్రి కార్యాలయం
రాణీ లక్ష్మీబాయి జయంతి నేపథ్యంలో ఆమెకు ప్రధానమంత్రి అభివందనం
రాణీ లక్ష్మీబాయి జయంతి సందర్భంగా ప్రధానమంత్రి శ్రీ నరేంద్ర మోదీ ఆమెకు నివాళి అర్పించారు.
ఈ మేరకు ఒక ట్వీట్ ద్వారా ఇచ్చిన సందేశంలో-
“వీరనారి రాణీ లక్ష్మీబాయి జయంతి నేపథ్యంలో ఆమెకు అభివందనం సమర్పిస్తున్నాను. భారతదేశ చరిత్రలో ఆమెది ప్రత్యేక స్థానం. ఆమె ధైర్యసాహసాలు తరతరాలకూ చిరస్మరణీయాలు. ఈ సందర్భంగా భారత రక్షణ రంగానికి ఉత్తేజమిచ్చే కార్యక్రమాలకు ఇవాళ హాజరవడం కోసం ఝాన్సీ వెళ్లేందుకు నేను ఎదురుచూస్తున్నాను” అని ప్రధానమంత్రి పేర్కొన్నారు.
ఈశాన్య ప్రాంత అభివృద్ధి మంత్రిత్వ శాఖ
అరుణాచల్ ప్రదేశ్లోని చాంగ్లాంగ్లో ఎన్ఇఆర్సిఆర్ ఎంఎస్ ప్రమేయం - డిఒఎన్ఇఆర్ మంత్రిత్వ శాఖ ఆధ్వర్యంలో రిజిస్టర్డ్ సొసైటీ
శ్రీ షిహా మోగ్, అరుణాచల్ ప్రదేశ్లోని బొర్దుమ్సా పరిధిలోని బిజయ్పూర్ -III గ్రామానికి చెందినవాడు. ఎన్ఇఆర్సిఆర్ ఎంఎస్ జోక్యానికి ముందు, అతడు వివాహం అయిన తర్వాత కుటుంబానికి దూరమై, ఎటువంటి ఉపాధి, తోడ్పాటు లేకుండా ఉన్నాడు. అతడు పని కోసం వేరొక రాష్ట్రానికి వలసవెళ్ళినప్పటికీ, తన కుటుంబాన్ని పోషించడానికి అవసరమైనంత డబ్బు ఇచ్చే పనిని వెతుక్కోవడంలో విఫలమయ్యాడు. తర్వాత అతడు స్వరాష్ట్రానికి తిరిగి వచ్చి, తన తండ్రి వాటా భూమిలో పంటలను పండించడం తిరిగి ప్రారంభించాడు. అయితే, కేవలం వ్యవసాయం అతడి కుటుంబ అవసరాలను తీర్చలేకపోయింది.
కాగా, 2019వ సంవత్సరంలో గ్రామంలో ఎన్ఇఆర్సిఆర్ ఎంఎస్ వెలుగులోకి వచ్చినప్పుడు, ఒక ఎన్ఎఆర్ఎంజి సమావేశంలో అతడు తాను ఎంచుకున్న యూనిట్ ను ప్రతిపాదించగలిగాడు. తర్వాత దానిని ఎడబ్ల్యపిబి 2019-2020 ముందుంచి, ముంజూరు చేశారు. అతడు ఎన్ఇఆర్సిఆర్ ఎంఎస్ కింద ప్రాజెక్టు లబ్దిదారు అయ్యి, 2019 నుంచి ఎలక్ట్రికల్ కార్యకలాపాలు ప్రారంభించాడు. ప్రాజెక్టు నుంచి అతడు రూ. 25,000/- పొందాడు. తన వద్ద దాచుకున్న రూ.5,000లను చేర్చి అతడు గ్రామంలో ఎలక్ట్రికల్ షాపును ప్రారంభించాడు.
మొదట్లో, తన కుటుంబ పోషణార్ధం ఇళ్ళలో వైరింగ్ పనిని ప్రారంభించాడు. అనంతరం, అది అదనపు వృత్తి అయింది. ప్రాజెక్టు అతడి జీవితాన్ని మార్చివేసింది. అతడిని వ్యవసాయంపై ఆధారపడిన వ్యక్తి నుంచి, సాంకేతికంగా స్వతంత్ర వ్యక్తి పరివర్తనకు గురి చేసింది. నెలకు రూ. 12,000/- ను ఆర్జించడం ద్వారా అతడు ఆర్ధికంగా మరింత సురక్షితంగా ఉండటమే కాక, తన సాంకేతిక వృత్తిపై దృష్టిని కేటాయించగలిగాడు. ఈ చొరవ ఫలితంగా, తన కుటుంబం కోసం వార్షిక ఆదాయాన్ని పెంచుకునేందుకు ప్రాజెక్టు అవకాశం ఇచ్చింది.
రక్షణ మంత్రిత్వ శాఖ
డిఆర్డిఒకు చెందిన నావల్ సైన్స్ & టెక్నలాజికల్ లాబొరేటరీ ప్రాంగణంలో డాక్టర్ ఎపిజి అబ్దుల్ కలాం ప్రేరణా స్థల్ ఆవిష్కరణ
ఆజాదీ కా అమృత్ మహోత్సవ్ ఉత్సవాలలో భాగంగా భారత మాజీ రాష్ట్రపతి, భారత రత్న డాక్టర్ ఎపిఇ అబ్దుల్ కలాం 90వ జయంతి సందర్భంగా అక్టోబర్ 15, 2021న విశాఖపట్నంలోని నావల్ సైన్స్& టెక్నలాజికల్ లాబొరేటరీ  ఆవరణలో డాక్టర్ ఎపిజి అబ్దుల్ కలాం ప్రేరణా స్థల్ను ప్రారంభించారు. డిఫెన్స్ రీసెర్చ్ & డెవలప్మెంట్ ఆర్గనైజేషన్ కి చెందిన అత్యుత్తమ నావికాదళ పరిశోధనా ప్రయోగశాల ఎన్ఎస్టిఎల్. డాక్టర్ కలాం విగ్రహాన్నిడిఆర్డిఒ డైరెక్టర్ జనరల్  డాక్టర్ సమీర్ వి కామత్ ఆవిష్కరించారు.
ఈ సందర్భంగా ఎన్ఎస్టిఎల్ ఉత్పత్తులైన వరుణాస్త్ర, టార్పెడో అడ్వాన్స్డ్ లైట్ , మరీచ్ డెకాయ్ను కూడా ఆ ప్రదేశంలో ప్రదర్శిస్తున్నారు.
ఆజాదీ కా అమృత్ మహోత్సవ్లో భాగంగా పరిశోధన, అభివృద్ధి  ప్రాముఖ్యతను పట్టి చూపేందుకు డిఆర్డిఒ వివిధ చొరవలను చేపట్టి సాధారణ ప్రజలలో చైతన్యాన్ని పెంచి, యువ మనస్సులకు ప్రేరణను ఇచ్చేందుకు ప్రయత్నం చేస్తోంది. కలాం ప్రేరణా స్థల్ ప్రజలను, ముఖ్యంగా యువ మనసులను డాక్టర్ కలాం జీవితం, ఆయన తిరుగులేని విజయాలను ప్రభావితం చేసి, ప్రేరేపించనుంది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్-19పై పోరాటం కోసం భారత సాంకేతిక పరిజ్ఞాన సంగ్రహాన్ని ఆవిష్కరించిన సీఎస్ఐఆర్ డైరెక్టర్ జనరల్
విధాన నిర్ణేతలు, పరిశ్రమలు, వ్యవస్థాపకులు, అంకుర సంస్థలు, ఎంఎస్ఎంఈలు, పరిశోధక విద్యార్థులు, శాస్త్రవేత్తలు తదితరులకు కరదీపికగా ‘పరిజ్ఞాన సంగ్రహం’
కోవిడ్-19పై పోరాటం  దిశగా ‘జాతీయ పరిశోధన-అభివృద్ధి సంస్థ  ‘భారత సాంకేతిక పరిజ్ఞాన సంగ్రహాన్ని’ రూపొందించింది. ఈ ‘పరిజ్ఞాన సంగ్రహాన్ని’ భారత శాస్త్ర-పారిశ్రామిక పరిశోధన మండలి డైరెక్టర్ జనరల్, శాస్త్ర-పారిశ్రామిక పరిశోధన విభాగం కార్యదర్శి డాక్టర్ శేఖర్ సి.మాండే న్యూఢిల్లీలోని సీఎస్ఐఆర్ ప్రధాన కార్యాలయంలో ఆవిష్కరించారు. కోవిడ్-19పై పోరుకు సంబంధించి భారత సాంకేతికతలు, ప్రస్తుత పరిశోధన కార్యకలాపాలు, వాణిజ్యీకరణకు అందుబాటులోగల సాంకేతిక పరిజ్ఞానాలు, ప్రభుత్వ కృషి-చర్యలు తదితరాలను ఈ ‘పరిజ్ఞాన సంగ్రహం’లో “అన్వేషణ-నిర్ధారణ-చికిత్స”  అనే మూడు విభాగాల కింద వర్గీకరించారు. ఈ సాంకేతిక పరిజ్ఞానాలు పరీక్షించబడి, నిరూపితమైనవి  కావడంవల్ల ఔత్సాహిక పారిశ్రామికవేత్తలు దీన్ని ఉత్పాదక రూపంలో వేగంగా మార్కెట్లోకి తీసుకురావచ్చు. ఈ ‘పరిజ్ఞాన సంగ్రహం’ రూపకల్పనలో ఎన్ఆర్డీసీ కృషిని డాక్టర్ మాండే ఇది ఎంఎస్ఎంఈలు, అంకుర సంస్థలతోపాటు ప్రజలకు ఎంతో ఉపయోగకరం కాగలదని పేర్కొన్నారు. కాగా, కోవిడ్-19పై పోరాటం కోసం ప్రస్తుతం పరిశోధన దశలో ఉన్నవిసహా దేశీయంగా అభివృద్ధి చేసిన, చేస్తున్న సాంకేతిక ఆవిష్కరణలను ఈ ‘పరిజ్ఞాన సంగ్రహం’లో పొందుపరిచే ప్రయత్నం చేశామని ఎన్ఆర్డీసీ చైర్మన్-మేనేజింగ్ డైరెక్టర్ డాక్టర్ హెచ్.పురుషోత్తం వివరించారు. ఇది విధాన నిర్ణేతలకు, పరిశ్రమలకు, వ్యవస్థాపకులకు, అంకుర సంస్థలకు, ఎంఎస్ఎంఈలకు, పరిశోధక విద్యార్థులకు, శాస్త్రవేత్తలకే కాకుండా ఈ రంగంలోని భాగస్వాములందరికీ కరదీపికగా ఉపయోగపడుతుందని ఆయన పేర్కొన్నారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
'లైసెన్స్ ఫీజు మరియు డీటీహెచ్ సేవల పాలసీ విషయాల'పై కన్సల్టేషన్ పేపర్ను విడుదల చేసిన ట్రాయ్
కమ్యూనికేషన్స్ మంత్రిత్వ శాఖ ఆధ్వర్యంలోని టెలికాం రెగ్యులేటరీ అథారిటీ ఆఫ్ ఇండియా  ఈరోజు 'లైసెన్స్ ఫీజు మరియు డీటీహెచ్ సేవల పాలసీ విషయాలపై' కన్సల్టేషన్ పేపర్ ని విడుదల చేసింది.
లైసెన్స్ రుసుము అనేది లైసెన్స్ పొందిన కార్యకలాపాన్ని నిర్వహించడానికి అనుమతించబడిన ప్రత్యేక అధికారానికి సేవా ప్రదాతపై విధించబడిన పన్నుయేతర రుసుము. భారతదేశంలో ప్రస్తుతం డీటీహెచ్ ఆపరేటర్లు సమాచార & ప్రసార మంత్రిత్వ శాఖ కి త్రైమాసిక ప్రాతిపదికన సర్దుబాటు చేయబడిన స్థూల ఆదాయం లో 8% లైసెన్స్ రుసుమును చెల్లించవలసి ఉంటుంది. ఇక్కడ ఏజీఆర్ అనేది స్థూల ఆదాయం  నుండి వస్తు సేవల పన్ను మినహాయించి లెక్కించబడుతుంది.
డిపార్ట్మెంట్ ఆఫ్ టెలికమ్యూనికేషన్స్ , 25 అక్టోబర్ 2022న ఏజీఆర్ కోసం ఏకీకృత లైసెన్స్  ఒప్పందంలో సవరణలు చేసింది. సవరణ ప్రకారం కొన్ని రాబడి భాగాలను తగ్గించడం ద్వారా వర్తించే స్థూల ఆదాయం  లైసెన్స్దారు యొక్క జీఆర్కి సమానంగా ఉంటుంది. ఇంకా ఏజీఆర్ యొక్క నిర్వచనం కూడా సవరించబడింది మరియు ఏపీజీఆర్ నుండి కొన్ని భాగాలను మినహాయించడం ద్వారా అందించబడుతుంది.
ప్రస్తుతం ఉన్న డీటీహెచ్ మార్గదర్శకాలు మొదటి రెండు త్రైమాసికాల్లో రూ.5 కోట్ల మొత్తానికి బ్యాంక్ గ్యారెంటీ ని ఆపై రెండు త్రైమాసికాలకు లైసెన్స్ రుసుముతో సమానమైన మొత్తానికి మరియు సెక్యూరిటైజ్ చేయని ఇతర బకాయిలు సూచిస్తున్నాయి. 06 అక్టోబర్ 2021న బీజీల హేతుబద్ధీకరణకు డాట్ కొన్ని సవరణలను కూడా చేసింది.
డాట్ చేసిన పైన పేర్కొన్న సవరణల దృష్ట్యా, మరియు డీటీహెచ్ అసోసియేషన్ మరియు డీటీహెచ్ ఆపరేటర్ల అభ్యర్థన మేరకు ఎంఐబీ 02 ఫిబ్రవరి 2022న ట్రాయ్కి సూచనను పంపింది. ఈ క్రింది అంశాలను పాలసీ కోణం నుండి పరిశీలించి ట్రాయ్ చట్టం, 1997 యొక్క 11 సెక్షన్ కింద దాని సిఫార్సులను అందించమని ట్రాయ్ని అభ్యర్థించింది.
- డిపార్ట్మెంట్ ఆఫ్ టెలికమ్యూనికేషన్స్  ద్వారా ఇటీవలి సవరణలు మరియు/ లైసెన్స్ రుసుము విధింపు కోసం ఏదైనా ఇతర స్థావరాన్ని గుర్తించడం వంటి డీటీహెచ్ లైసెన్స్ ఫీజుకు సంబంధించి స్థూల ఆదాయ నిర్వచనం నుండి లైసెన్స్ లేని కార్యకలాపాలను మినహాయించడం. దీని ప్రకారం జీఆర్/ఏజీఆర్ ప్రమాణాల ప్రకారం డిటీహెచ్ సెక్టార్లో ఫారం-డి ఫార్మాట్ కూడా అందించబడవచ్చు;
- డిపార్ట్మెంట్ ఆఫ్ టెలికమ్యూనికేషన్స్  ఇటీవల చేసిన సవరణల విషయంలో ప్రైవేట్ డీటీహెచ్ సేవలకు సంబంధించి బ్యాంక్ గ్యారెంటీల  శాతం/మొత్తం; మరియు
- అన్ని డిస్ట్రిబ్యూషన్ ప్లాట్ఫారమ్ ఆపరేటర్లకు  సంబంధించి యూనిఫాం లైసెన్స్ ఫీజు  జారీ.
దీని ప్రకారం, చెల్లించాల్సిన లైసెన్స్ ఫీజు మరియు డీటీహెచ్ ఆపరేటర్లు అందించిన బ్యాంక్ గ్యారెంటీకి సంబంధించిన సమస్యలపై వాటాదారుల వ్యాఖ్యలు/అభిప్రాయాలను కోరేందుకు ఈ కన్సల్టేషన్ పేపర్ తయారు చేయబడింది. సంప్రదింపు పత్రంపై వ్రాతపూర్వకంగా 13 ఫిబ్రవరి 2023లోపు వాటాదారుల నుండి ఆహ్వానించబడతాయి. కౌంటర్ కామెంట్లు, ఏవైనా ఉంటే, 27 ఫిబ్రవరి 2023లోపు సమర్పించవచ్చు. వ్యాఖ్యలు మరియు కౌంటర్-కామెంట్లను ఇమెయిల్లో ఎలక్ట్రానిక్ రూపంలో పంపవచ్చు:
advbcs-2@trai.gov.in మరియు jtadvisor-bcs@trai.gov.in.
ఏదైనా వివరణ/సమాచారం కోసం, శ్రీ అనిల్ కుమార్ భరద్వాజ్, సలహాదారు  ఫోన్లో +91-11-23237922 నెంబర్లో సంప్రదించవచ్చు.
కన్సల్టేషన్ పూర్తి డాక్యుమెంట్ ట్రాయ్ వెబ్సైట్ www.trai.gov.inలో అందుబాటులో ఉంది
హోం మంత్రిత్వ శాఖ
370వ అధికరణం రద్దు చేసిన తరువాతతగ్గిన ఉగ్రవాద సంఘటనలు
జమ్ము, కశ్మీర్ లో గత సంవత్సరం ఆగస్టు 5వ తేదీ తరువాత ఉగ్రవాదులకు సంబంధించిన సంఘటనలు చాలా వరకు తగ్గిపోయాయని కేంద్ర హోం శాఖ సహాయ మంత్రి శ్రీ జి. కిషన్ రెడ్డి ఈ రోజు రాజ్య సభలో ఒక ప్రశ్నకు లిఖితపూర్వకంగా ఇచ్చిన సమాధానంలో పేర్కొన్నారు.
2018 లో జూన్ 29వ తేదీ మొదలుకొని 2019 ఆగస్టు నాల్గవ తేదీ మధ్య కాలంలో ఉగ్రవాద సంబంధిత ఘటనలు 455 నమోదవగా, 2019 ఆగస్టు 5 నుంచి ఈ సంవత్సరం సెప్టెంబర్ 9వ తేదీ మధ్య కాలంలో ఇలాంటి సంఘటనలు 211 చోటు చేసుకొన్నాయని ఆయన తెలిపారు.
ఉగ్రవాదం పట్ల ప్రభుత్వం ఎంత మాత్రం సహనం చూపని విధానాన్ని అనుసరిస్తూ, వివిధ చర్యలను చేపట్టిందని మంత్రి పేర్కొన్నారు.
ఆ చర్యలలో భాగంగా భద్రత యంత్రాంగాన్ని బలోపేతం చేయడం, దేశ వ్యతిరేక శక్తుల విషయంలో చట్టాలను గట్టిగా అమలుపరచడం, రక్షణ వలయాన్ని ముమ్మరం చేయడంతో పాటు, ఉగ్రవాద సంస్థలు రువ్వుతున్న సవాళ్ళను ధీటుగా ఎదుర్కోవడానికి సోదా కార్యకలాపాలను తీవ్రతరం చేయడం వంటివి అమలు చేస్తున్నట్లు ఆయన వివరించారు.
ఉగ్రవాదులకు మద్ధతిచ్చేందుకు ప్రయత్నించే వ్యక్తుల పట్ల భద్రతా సంస్థలు నిశిత పర్యవేక్షణ చేపట్టి, వారిపై చర్యలు తీసుకొంటాయని ఆయన స్పష్టం చేశారు.
యువజన వ్యవహారాలు, క్రీడల మంత్రిత్వ శాఖ
ఖో ఖో, కబడ్డీకి ప్రోత్సాహం
దేశంలో కబడ్డీ, ఖో ఖోను ప్రోత్సహించేందుకు కేంద్ర ప్రభుత్వ గుర్తింపు పొందిన 'అమెచ్యూర్ కబడ్డీ ఫెడరేషన్ ఆఫ్ ఇండియా', 'ఖో ఖో ఫెడరేషన్ ఆఫ్ ఇండియా'కు క్రీడల మంత్రిత్వ శాఖ ప్రవేశపెట్టిన వివిధ పథకాలు, 'స్పోర్ట్స్ అథారిటీ ఆఫ్ ఇండియా' ద్వారా తగినంత ఆర్థిక సాయం, ఇతర మద్దతు అందుతోంది. 'ఖేలో ఇండియా యూత్ గేమ్స్'లో కబడ్డీ, ఖో ఖో భాగమయ్యాయి. కేంద్ర ప్రభుత్వ కార్యాలయాల్లో 'గ్రూప్ సి' ఉద్యోగ ఖాళీల భర్తీ ప్రక్రియలో, క్రీడల కోటా జాబితాలో ఈ రెండు ఆటలను చేర్చారు.
కేంద్ర యువజన వ్యవహారాలు, క్రీడల శాఖ మంత్రి  శ్రీ కిరెన్ రిజిజు, ఈ సమాచారాన్ని లిఖితపూర్వక సమాధానంగా రాజ్యసభకు సమర్పించారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
వ్యర్ధాల నిర్వహణ రంగంలో అభివృద్ధి చెందుతున్న స్టార్టప్లు, వ్యవస్థాపకులకు అనుకూలమైన వాతావరణాన్ని ప్రోత్సహించేందుకు స్వచ్ఛతా స్టార్టప్ ఛాలెంజ్ ప్రారంభం
వ్యర్ధాల నిర్వహణ రంగంలో అభివృద్ధి చెందుతున్న స్టార్టప్లకు, వ్యవస్థాపకులకు అనుకూలమైన సాధికార వాతావరణాన్ని ప్రోత్సహించేందుకు పరిశ్రమల & అంతర్గత వాణిజ్య ప్రోత్సాహక విభాగం  సహకారంతో ప్రభుత్వం జనవరి 27, 2022న స్వచ్ఛత స్టార్టప్ ఛాలెంజ్ను ప్రారంభించింది. నాలుగు నేపథ్య రంగాలలో - 1) సామాజిక చేరిక  2) చెత్తను పోగు చేయకుండా ఉండడం  3) ప్లాస్టిక్ వృధాల నిర్వహణ 4) పారదర్శకతలలో పని చేస్తున్న స్టార్టప్ల నుంచి అందుకున్న దరఖాస్తులను వారు అందించిన పరిష్కారాల గుణాత్మకత ఆధారంగా మూల్యాంకనం చేస్తారు.
ఈ పథకం స్టార్టప్ల నుంచి వచ్చిన పది ఉత్తమ పరిష్కారాలను ఎంపిక చేసి, ఎంపిక చేసిన ప్రాజెక్టుకు రూ. 25 లక్షల ఆర్థిక సహాయాన్ని అందించడమే కాక, ఒక ఏడాదిపాటు అంకితభావంతో సంస్థాగత మద్దతును అందిస్తుంది.
స్వచ్ఛతా స్టార్టప్ ఛాలెంజ్కు అదనంగా ప్రభుత్వం స్వచ్ఛ్ టెక్నాలజీ ఛాలెంజన్ను 6 డిసెంబర్ 2021న ప్రారంభించింది.
స్వచ్ఛ్ టెక్నాలజీ ఛాలెంజ్ మార్గదర్శకాల ప్రకారం అన్ని పట్టణ స్థానిక సంస్థలూ  ఛాలెంజ్ను నిర్వహించి రెండు ఉత్తమ పరిష్కారాలను రాష్ట్రానికి అందించింది. అనంతరం రాష్ట్రాలు గరిష్ట మూడు ఉత్తమ ఎంట్రీలను గుర్తించేందుకు ఎంట్రీలను మూల్యాంకనం చేశాయి. దేశవ్యాప్తంగా ఉన్న యుఎల్బిలు గెలుపొందిన స్టార్టప్ల పరిష్కారాలకు అవార్డు నిధి, రాష్ట్ర/ నగర స్థాయి సన్మానం మాత్రమే కాకుండా అమలుకు మద్దతును ఇవ్వాలి.
అంతేకాకుండా, ప్రభుత్వ దార్శనికత అయిన ఆత్మనిర్భర్ భారత్ను, మేక్ ఇన్ ఇండియాను ముందుకు తీసుకువెళ్ళేందుకు స్వచ్ఛ్ భారత్ మిషన్ - పట్టణ 2.0 మార్గదర్శకాల కింద స్టార్టప్ల ద్వారా స్థానికంగా ఆవిష్కరించిన, చౌకైన సాంకేతిక పరిష్కారాలను, పారిశుద్ధ్యం, ఘన వృధాల నిర్వహణ కోసం పరిశోధన & నమూనాలలో పెట్టుబడుల పెట్టడం, ప్రభుత్వ ఇ-మార్కెట్  పోర్టల్ ద్వారా ప్రోత్సహించించేందుకు అవసరమైన అంశాలను పొందుపరచడం జరిగింది.
ఈ సమాచారాన్ని నేడు లోక్సభలో గృహ & పట్టణ వ్యవహారాల శాఖ సహాయ మంత్రి శ్రీ కౌశల్ కిషోర్ లిఖిత పూర్వకంగా ఇచ్చిన సమాధానం ద్వారా వెల్లడించారు.
రైల్వే మంత్రిత్వ శాఖ
నగరాలలో క్రమంగా అన్లాక్ ప్రారంభమవడంతో కార్మికులను తిరిగి తీసుకు రావడంలో సహాయం చేస్తున్న రైల్వే
- గత ఏడు రోజుల్లో వలస కార్మికులు, ఇతర ప్రయాణీకులతో సహా దాదాపు 32.56 లక్షల మంది ప్రయాణికులను గమ్యస్థానాలకు చేర్చిన భారతీయ రైల్వే
- తూర్పు ఉత్తరప్రదేశ్, బీహార్, జార్ఖండ్, బెంగాల్, ఒడిశా వంటి ప్రాంతాల నుండి ఢిల్లీ, ముంబయి, పూణె, సూరత్, అహ్మదాబాద్, చెన్నై ప్రాంతాలతో సహా వివిధ ప్రాంతాలకు సుదూర మెయిల్ ఎక్స్ప్రెస్ రైళ్లు
కోవిడ్ మహమ్మారి వ్యాప్తి కాస్త నెమ్మదించడంతో వివిధ ప్రధాన నగరాల్లో క్రమంగా అన్లాక్ ప్రక్రియ ప్రారంభమైంది. దీంతో ఆయా ప్రాంతాలకు కార్మికులను తిరిగి తీసుకురావడానికి రైల్వే సహాయం చేస్తోంది. గడిచిన 7 రోజులలో  వలస కార్మికులు మరియు ఇతర ప్రయాణీకులతో సహా సుమారు 32.56 లక్షల మంది ప్రయాణికులు తూర్పు ఉత్తరప్రదేశ్, బీహార్, జార్ఖండ్, ఒడిశా తదితరుల ప్రాంతాల నుంచి ఢిల్లీ, ముంబయి, పూణె, సూరత్, అహ్మదాబాద్, చెన్నై ప్రాంతాలతో సహా సుదూర మెయిల్ ఎక్స్ప్రెస్ రైళ్లలో ప్రయాణించారు . బీహార్, పశ్చిమ బెంగాల్, ఉత్తర ప్రదేశ్, ఒడిశా రాష్ట్రాల నుండి ముంబయి, ఢిల్లీ, హైదరాబాద్, బెంగళూరు, చెన్నై తదితర మెట్రో నగరాలకు గాను వలస కార్మికులను తరలించడానికి, భారత రైల్వే మెయిల్ / ఎక్స్ప్రెస్ స్పెషల్స్, హాలిడే స్పెషల్స్, సమ్మర్ స్పెషల్ రైళ్లను నడుపుతోంది. ఈ రైళ్లన్నీ కోవిడ్ ప్రోటోకాల్ను దృష్టిలో ఉంచుకుని పూర్తిగా రిజర్వు చేసిన రైళ్లుగా సేవలను అందిస్తున్నాయి. ఈ రైళ్ల బుకింగ్ రిజర్వేషన్ కౌంటర్లలోని ప్యాసింజర్ రిజర్వేషన్ సిస్టమ్  ద్వారా, ఈ-టికెటింగ్ వ్యవస్థను ఉపయోగించడం ద్వారా ఆన్లైన్ మోడ్లో ద్వారా ప్రయాణించే ప్రజలకు అందుబాటులో ఉంటుంది.
18.06.2021 నాటికి, 983 మెయిల్ / ఎక్స్ప్రెస్, హాలిడే స్పెషల్స్  ను భారత రైల్వే నిర్వహిస్తోంది. అదనంగా, పని ప్రదేశానికి తిరిగి రావాలనుకునే ప్రజల కదలికను సులభతరం చేయడానికి సుమారు 1309 సమ్మర్ స్పెషల్స్ కూడా నిర్వహించబడ్డాయి. ఈ సమ్మర్ స్పెషల్స్ ప్రధానంగా బీహార్, యుపీ, పశ్చిమ బెంగాల్, ఒడిశా, అస్సాం వంటి వివిధ రాష్ట్రాల నుండి ఢిల్లీ, ముంబై, హైదరాబాద్, చెన్నై, పూణె, బెంగళూరు ప్రధాన నగరాలకు అనుసంధానతను అందిస్తుంది. రాబోయే 10 రోజులకు దాదాపు  వలస కార్మికులు మరియు ఇతర ప్రయాణీకులతో సహా సుమారు 29.15 లక్షల మంది ప్రయాణికులను తూర్పు ఉత్తరప్రదేశ్, బీహార్, జార్ఖండ్, బెంగాల్, ఒడిశా వంటి ప్రాంతాల నుంచి ఢిల్లీ, ముంబయి, పూణె, సూరత్, అహ్మదాబాద్, చెన్నై ప్రాంతాలతో సహా వివిధ గమ్యస్థానాలకు సుదూర మెయిల్ ఎక్స్ప్రెస్ రైళ్ల ద్వారా బుక్ చేసుకున్నారు. జోనల్ రైల్వేలు వివిధ పరిశ్రమల సంఘాలు, వ్యాపార సంస్థలతో చురుకుగా సమన్వయం చేసుకుని డిమాండ్ను నిర్ధారించడానికి మరియు తదనుగుణంగా కార్మికుల కదలికను సులభతరం చేస్తాయి. దీనికి తోడు గోరఖ్పూర్-ముంబయి, భాగల్పూర్-ముంబయి, భువనేశ్వర్-పూణె, దానపూర్-పూణె, బరౌని-అహ్మదాబాద్, పాట్నా- ఢిల్లీ, సమస్తిపూర్-ముంబయి, సీల్దా- ఢిల్లీ, రాక్సాల్- ఢిల్లీ, సహర్సా ఢిల్లీ, దానపూర్-సికింద్రాబాద్, రాక్సౌల్-సికింద్రాబాద్, పటలిపుత్రా-బెంగళూరు, చప్రా-ముంబయి, గౌహతి-బెంగళూరు, గోరఖ్పూర్-హైదరాబాద్ మొదలైన ప్రాంతాలకు సమ్మర్ స్పెషల్ రైళ్లు నడుస్తున్నాయి.
ప్రధాన మంత్రి కార్యాలయం
"ఇండియా గ్లోబల్ వీక్ 2020" కార్యక్రమంలో ప్రసంగించనున్న ప్రధాని మోదీ
30 దేశాల నుంచి పాల్గొనే 5 వేల మంది ప్రతినిధులను ఉద్దేశించి మాట్లాడనున్న ప్రధాని
"ఇండియా గ్లోబల్ వీక్ 2020" కార్యక్రమం తొలిరోజున ప్రధానమంత్రి శ్రీ నరేంద్ర మోదీ ప్రారంభోపన్యాసం చేయనున్నారు. "బీ ది రివైవల్: ఇండియా అండ్ ఏ బెటర్ న్యూ వరల్డ్" అంశంపై మూడు రోజులపాటు ఈ కార్యక్రమం వర్చువల్ విధానంలో జరగనుంది. ఇండియా గ్లోబల్ వీక్ 2020 కార్యక్రమంలో 30 దేశాల నుంచి ఐదు వేలమంది పాల్గొంటారు. 75 సెషన్లలో 250 మంది ప్రసంగిస్తారు.
భారత విదేశీ వ్యవహారాల మంత్రి డా.ఎస్.జైశంకర్, రైల్వే శాఖ మంత్రి శ్రీ పీయూష్ గోయల్, జమ్ము&కశ్మీర్ లెఫ్టినెంట్ గవర్నర్ జీసీ ముర్ను, ఈషా ఫౌండేషన్ వ్యవస్థాపకుడు శ్రీశ్రీ రవిశంకర్, కేంద్ర హోంశాఖ కార్యదర్శి ప్రీతి పటేల్, యూకే విదేశాంగ కార్యదర్శి డొమినిక్ రాబ్, భారత్లో అమెరికా రాయబారి కేన్ జస్టర్ వంటి ప్రముఖులు కూడా ఈ కార్యక్రమంలో పాల్గొంటారు.
'ఆత్మనిర్భర్ భారత్' అంశంపై మధు నటరాజ్చే ప్రత్యేక ప్రదర్శన, సితార్ విద్వాంసుడు పండిత్ రవిశంకర్ వందో జయంతి సందర్భంగా, ఆయన ముగ్గురు ప్రముఖ శిష్యులచే నివాళి కార్యక్రమం కూడా ఏర్పాటు చేశారు.
ఆరోగ్య, కుటుంబ సంక్షేమ మంత్రిత్వ శాఖ
ఆరోగ్యం మరియు వైద్య విజ్ఞానశాస్త్రం రంగాల లో సహకారానికి గాను భారతదేశం, ఉజ్బెకిస్తాన్ ల మధ్య ఒప్పందానికి ఆమోదం తెలిపిన మంత్రివర్గం
ఆరోగ్యం, ఇంకా వైద్య విజ్ఞానశాస్త్రం రంగాల లో సహకారానికి గాను భారతదేశం, ఉజ్బెకిస్తాన్ ల మధ్య ఒప్పందం పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
ఈ ఒప్పందం దిగువన పేర్కొన్న రంగాలకు వర్తిస్తుంది:-
బోధన సంబంధ సామగ్రి మరియు వైద్య విద్య సంస్థ ల రిసర్చ్ లేబరేటరీ లు, ఇంకా ఫార్మాస్యూటికల్ ప్రోడక్టులు సహా వైద్య సామగ్రి రంగం లో వ్యాపార పరమైన సహకారాన్ని అభివృద్ధి పరచుకొనే అవకాశాలను విస్తరించడం;
ప్రాథమిక ఆరోగ్య సంరక్షణ ను పటిష్టపరచడం మరియు ఆరోగ్య సంరక్షణ సదుపాయాల కల్పన;
వైద్యపరమైన మరియు ఆరోగ్య సంబంధ పరిశోధన, ఇంకా అభివృద్ధి లతో పాటు ఈ రంగాల లో అనుభవాన్ని ఇచ్చి, పుచ్చుకోవడం;
టెలిమెడిసిన్ మరియు ఎలక్ట్రానిక్, హెల్త్ ఇన్ఫర్మేశన్ సిస్టమ్స్ రంగం లో అనుభవాలు మరియు సాంకేతిక విజ్ఞానాల ఆదాన ప్రదానం;
తల్లి బిడ్డ ల ఆరోగ్య పరిరక్షణ;
అంటువ్యాధులు మరిము అసాంక్రామిక వ్యాధుల నియంత్రణ, ఇంకా ఎపిడెమియోలజికల్ సర్వేలెన్స్ పై మెలకువల, వ్యూహాల మెరుగుదల మరియు అభివృద్ధి;
మందులు మరియు ఔషధ ఉత్పత్తుల నియంత్రణ;
పరస్పర ప్రయోజనాలు ముడివడిన మరే ఇతర రంగాల లోనైనా సహకరించుకోవడం.
ఈ ఒప్పందం యొక్క అమలును పర్యవేక్షించేందుకు, ఇంకా సహకారానికి సంబంధించిన వివరాలను మరింతగా విడమరచేందుకుగాను ఒక కార్యాచరణ బృందాన్ని ఏర్పాటు చేయడం జరుగుతుంది.
(
హోం మంత్రిత్వ శాఖ
కేంద్రపాలిత ప్రాంతాల్లో కొవిడ్ నియంత్రణ చర్యలపై కేంద్ర హోంశాఖ కార్యదర్శి, ఆరోగ్యం&కుటుంబ సంక్షేమ శాఖ కార్యదర్శి సమీక్ష
కేంద్ర పాలిత ప్రాంతాలైన పుదుచ్చేరి, లక్షద్వీప్, అండమాన్&నికోబార్ దీవులు, దాద్రా&నగర్ హవేలీ, డామన్&డయ్యులో కొవిడ్ నియంత్రణ చర్యలపై కేంద్ర హోంశాఖ కార్యదర్శి, ఆరోగ్యం&కుటుంబ సంక్షేమ శాఖ కార్యదర్శి సంయుక్తంగా సమీక్షించారు. వీడియో కాన్ఫరెన్స్ ద్వారా జరిగిన సమావేశంలో రెండు శాఖలు, కేంద్ర పాలిత ప్రాంతాల సీనియర్ అధికారులు పాల్గొన్నారు.
కొవిడ్ పరీక్షల కోసం తీసుకుంటున్న చర్యలు, పాజిటివ్ కేసుల నిర్వహణ, ఐసోలేషన్, అందుబాటులో ఉన్న ఆరోగ్య మౌలిక సదుపాయాలు, వైద్య సిబ్బంది వివరాలను కేంద్ర పాలిత ప్రాంత అధికారులు హోంశాఖ కార్యదర్శికి వివరించారు.
పాలనాధికారులు, వైద్య నిపుణులు, పారా మెడికల్ సిబ్బంది, కొవిడ్ నియంత్రణలో పాల్గొంటున్న వర్గాలన్నీ సమన్వయంతో పనిచేసేలా చూడాలని అధికారులకు రెండు శాఖల కార్యదర్శులు సూచించారు.
కొవిడ్ పరీక్షల సదుపాయాలు పెంచాలని, పాజిటివ్ కేసులను ప్రారంభంలోనే గుర్తించేలా పర్యవేక్షణ ఉండాలని, రోగులతో సంబంధం ఉన్నవారిని సమర్ధంగా గుర్తించాలని, ప్రతి ఇంటిపై పర్యవేక్షణ పెంచాలని, ఐసోలేషన్లో ఉన్నవారిపై గట్టి నిఘా ఉంచాలని, కంటైన్మెంట్ జోన్లలో స్పష్టమైన సరిహద్దులు, అమలు ఉండాలని, ఆరోగ్య మౌలిక సదుపాయాలు పెంచాలని, కరోనా నివారణ అవగాహన, వ్యక్తిగత గత పరిశుభ్రతపై ప్రజల్లో అవగాహన తేవాలని చెప్పారు. సామాజిక దూరం, శానిటైజేషన్, మాస్కులు ధరించడం వంటి చర్యలు తప్పనిసరిగా అమలయ్యేలా చూడాలని కేంద్ర హోంశాఖ కార్యదర్శి, ఆరోగ్యం&కుటుంబ సంక్షేమ శాఖ కార్యదర్శి ఉమ్మడిగా కేంద్ర పాలిత ప్రాంతాల సీనియర్ అధికారులకు సూచించారు.